સ્પંદન ટ્રસ્ટના સંસ્થાપક તથા પ્રમુખ ડો. પાર્થ ગોલ, કે જેમના માર્ગદર્શન હેઠળ ગુજરાત ભરમાં અનેક તબીબ વિદ્યાર્થીઓ સ્પંદન ટ્રસ્ટના માધ્યમથી સમાજ ઉપયોગી અનેક પ્રવૃતિઓ કરી રહ્યા છે. તેમનો જન્મદિવસ પણ આવી જ સેવાકિય પ્રવૃતિ દ્વારા ઉજવવાનું સ્પંદન ટીમ વડોદરા દ્વારા નક્કી કરવામાં આવ્યું. તા.૧૨ એપ્રિલ, ૨૦૧૭ ના રોજ સ્પંદનની વડોદરા ટીમના સભ્યો ગાર્નિષ પટેલના આયોજન મુજબ એકઠા થયા અને ત્યાર પછી બપોરના દોઢ વાગે બધા સભ્યો એસ.એસ.જી. હોસ્પિટલ પહોંચ્યા. ત્યાં હોસ્પિટલના મેડિસિન વોર્ડના દર્દીઓને ફળોનું વિતરણ કર્યુ. હોસ્પિટલના મેડિસિન વોર્ડના લગભગ ૫૦ જેટલા દર્દીઓને ફળોનું વિતરણ કરવામાં આવ્યુ હતું. ચીકુ, કેળાં અને સંતરા વગેરે ફળોની ખરીદી સ્પંદન ટ્રસ્ટના સભ્ય ગાર્નિશ પટેલ અને રવિ કોઠારી દ્વારા કરવામાં આવી હતી. તબીબ વિદ્યાર્થીઓ દ્વારા ગરીબ દર્દીઓને મળેલી ફળોની લાગણીસભર ભેટ, એ દર્દીઓના ચહેરા પર સ્મિત લાવવા માટે સક્ષમ હતી.